google/wiki40b huggingface dataset:
Φερδινάνδος ντε λα Σέρδα, κύριος της Λάρα

Βιογραφία

Ήταν ο δευτερότοκος γιος του Φερδινάνδου διαδόχου της Καστίλης και της Λευκής των Καπετιδών, κόρης του Λουδοβίκου Θ΄ της Γαλλίας. Μεγαλύτερος αδελφός του ήταν ο Αλφόνσος ο άκληρος.
Ο πατέρας του, γιος του Αλφόνσου Ι΄ της Καστίλης, απεβίωσε το 1275 και το 1284 ο Αλφόνσος Ι΄. Έπρεπε να τον διαδεχθεί ο Αλφόνσος ο άκληρος, αλλά ο Σάντσο Δ΄, δευτερότοκος γιος του Αλφόνσου Ι΄, δύο έτη πριν είχε συγκαλέσει αρκετούς ευγενείς και είχε δηλώσει διάδοχος, παραγκωνίζοντας τον Αλφόνσο τον άκληρο. Το 1284 στέφθηκε στο Τολέδο. 
Οι περισσότεροι ευγενείς υποστήριξαν τον Σάντσο Δ΄, ορισμένοι όμως αντιτέθηκαν και εργάστηκαν για τον 14ετή Αλφόνσο και τον αδελφό του Φερδινάνδο. Αρχηγός της αντιπολίτευσης έγινε ο θείος τους δον Ιωάννης και ο πεθερός αυτού Λόπε Ντίαθ Γ΄ δε Άρο κύριος της Μπισκάγια. Τότε ο Σάντσο Δ΄ φυλάκισε τον δον Ιωάννη, που ήταν αδελφός του και εκτέλεσε τον Λόπε Ντίαθ Γ΄.
Σωτήριος Ν. Πετιμεζάς

Βιογραφία

Γεννήθηκε στα Καλάβρυτα και ήταν γιος του Νικολάου Πετιμεζά. Ακολούθησε την στρατιωτική παράδοση της οικογένειας και εισήλθε στην Στρατιωτική Σχολή Ευελπίδων, απ' όπου αποφοίτησε με επιτυχία το 1842 με το βαθμό του ανθυπολοχαγού πυροβολικού. Ως στρατιωτικός διαδραμάτισε σημαντικό ρόλο στην εξέγερση Παπουλάκου καθώς και στην πάταξη της ληστείας.
Παράλληλα ακολούθησε πολιτική καριέρα εκλεγόμενος για πρώτη φορά βουλευτής Καλαβρύτων το 1865. Επανεξελέγη το 1868, 1872, το 1875, το 1879 και το 1881. Επίσης διετέλεσε υπουργός ναυτικών (1873) και στρατιωτικών (1877, 1878). Το 1887 αποστρατεύθηκε με τον βαθμό του υποστράτηγου.
Πέθανε το 1892 στην Αθήνα.
BBC Radio Humberside

Ιστορικό

Ο σταθμός ξεκίνησε να εκπέμπει το 1971 και τα στούντιό του βρισκόντουσαν απάνω από το ταχυδρομείο της πόλης Χαλ. Τρία χρόνια αργότερα δημιουργήθηκε η κομητεία Χάμπερσαϊντ, από την οποία ο σταθμός πήρε το όνομά του, αλλά η κομητεία καταργήθηκε το 1996.
Ο πρώτος διευθυντής του σταθμού ήταν ο John Cordeaux και ο διευθυντής προγράμματος ο David Greddington. Οι πρώτοι εκφωνητές του σταθμού ήταν οι Fiona Cowan, Robin Pulford, Paul Heiney, Ian Hunter, David Eggleston, Jill Ward, John Withington, Keith Barnwell, Al Gilyon και Charles Levitt.
Το πρώτο βράδυ μετάδοσης του σταθμού, ο σταθμός μετέδιδε ένα αγώνα ράγκμπι, αλλά επειδή το σήμα του σταθμού καλύπτονταν από τον σταθμό BBC Radio Leeds, πολλοί φαν του ράγκμπι απογοητεύτηκαν λόγω του κακού σήματος του σταθμού.
Ο σταθμός ήταν μέρος του δικτύου BBC Night Network και έτσι ο σταθμός είχε και βραδινό πρόγραμμα. Πριν από αυτό, το πρόγραμμα του σταθμού σταματούσε στις 18:00, και μετά τις 18:00 αναμετάδιδε το πρόγραμμα του BBC Radio 2, μέχρι το επόμενο πρωΐ.
Το 2004, ο σταθμός μετακινήθηκε σε καινούργια στούντιο στην περιοχή Βασιλικοί Κήποι του Χαλ, απ' όπου εκπέμπει και η εκπομπή Look North.

Στούντιο

Ο σταθμός έχει στούντιο στους Βασιλικούς Κήπους στο Χαλ. Επιπλέον, ο σταθμός έχει στούντιο και στην πόλη Γκρίμσμπι στην οδό Victoria Street.

Βραβεία

Το 1995, ο σταθμός κέρδισε το βραβείο Δημοφιλέστερου Μουσικού Προγράμματος στα βραβεία Sony Awards.
To 2011, η αθλητική ομάδα του σταθμού κέρδισε το χάλκινο βραβείο στην κατηγορία Καλύτερου Αθλητικού Προγράμματος.
Το 2012, οι Beryl Smith και Betty Renwick κέρδισαν το βραβείο Καλύτερου Ψυχαγωγικού Προγράμματος στα βραβεία Sony Radio Academy. Οι δύο γυναίκες είναι 86 και 90 χρονών.
Τον Μάιο 2013, ο σταθμός κέρδισε το βραβείο Σταθμός της Χρονιάς στα βραβεία Gold Sony Radio Academy awards και τον Οκτώβριο της ίδια χρονιάς κέρδισε το βραβείο Σταθμός της Χρονιάς στα βραβεία Frank Gillard Awards.
Γουλιέλμος της Έσσης-Φίλιππσταλ-Μπάρχφελτ (1831-1890)

Βιογραφία

Γεννήθηκε στο Μπούργκσταϊνφουρτ και ήταν ο τρίτος επιζήσας γιος του Καρόλου λαντγκράβου της Έσσης-Φίλιππσταλ-Μπάρφελτ και της Σοφίας, κόρης του Λουδοβίκου-Γουλιέλμου-Γκέλντρικ-Ερνέστου πρίγκιπα του Μπέντχαϊμ & Στάινφουρτ.
Υπηρέτησε στο Δανικό και Βρετανικό Ναυτικό και από το 1854 το Πρωσικό ως υποπλοίαρχος. Διοίκησε την κορβέτα Αμαζόνα και προήχθη σε πλωτάρχη. Ανέλαβε την κορβέττα Ντάντσιχ και υπό τον ναύαρχο Αδαλβέρτο πρίγκιπα της Πρωσίας συμμετείχε σε εξερεύνηση στην Αφρική. Όταν ο Αδαλβέρτος τιμώρησε Μαροκινούς, ο Γουλιέλμος διαφώνησε και ο Αδαλβέρτος τον έπαυσε για ένα διάστημα.
Έγινε πλοίαρχος και του δόθηκε η φρεγάτα Θέτις. Μετά έγινε υποναύαρχος και στον Γαλλο-Πρωσικό Πόλεμο εστάλη για διαπραγματεύσεις με τον Γάλλο αντιναύαρχο Μαρτίν Φουρισόν. Το 1872 έγινε τιμητικά υποναύαρχος του αυτοκρατορικού Ναυτικού της Γερμανίας. Απεβίωσε το 1890 σε ηλικία 59 ετών στο Ρότενμπουργκ επί του Φούλντα. Το 1905 απεβίωσε ο δευτερότοκος αδελφός του Αλέξιος λάντγκραβος της Έσσης-Φίλιππσταλ-Μπάρφελτ και τον διαδέχθηκε ο γιος του Χλόντβιχ.
Νέα Μουδανιά

Ιστορικά στοιχεία

Τα Νέα Μουδανιά κτίστηκαν το 1922 από πρόσφυγες της Μικράς Ασίας. Συγκεκριμένα ήταν Έλληνες που κατοικούσαν στα παράλια της Προποντίδας (στα Μουδανιά) και ασχολήθηκαν με τη γεωργία και το εμπόριο. Άφησαν τις πατρίδες τους έπειτα από τη Συνθήκη της Λωζάννης. Πλέοντας στα δυτικά παράλια της Χαλκιδικής, αποβιβάστηκαν στο "Καργί λιμάνι" (που σημαίνει "απάνεμο λιμάνι"). Πρώτος Πρόεδρος της κοινότητας και αυτός που δημιούργησε τα θεμέλια ήταν ο Φώτης Ορφανίδης. Σήμερα σώζεται ο ελαιώνας που είχαν δει οι πρώτοι κάτοικοι που ήρθαν στα Νέα Μουδανιά, από το 1923. Αναπτύχθηκαν γρήγορα και εξελίχθηκαν σε μεγάλο τουριστικό κέντρο.
Στην περιοχή των Νέων Μουδανιών έχουν εντοπιστεί τα ίχνη αρχαίας πόλης που ταυτίζεται ίσως με την αρχαία Σπάρτωλο.
Φιορέντζο ντι Λορέντζο

Η ζωή του και το έργο του

Για τη ζωή και το έργο του διαθέτουμε σήμερα ελάχιστες πληροφορίες. Σε ένα από τα παλαιότερα έγγραφα που αναφέρονται στον Φιορέντζο, επιβεβαιώνεται πως το 1472 ανέλαβε να φιλοτεχνήσει ένα πολύπτυχο για το ιερό της εκκλησίας της Σάντα Μαρία Νουόβα της Περούτζα, έργο που ολοκλήρωσε πιθανότατα την περίοδο 1487-93. Από το περιεχόμενο του συμβολαίου και την υψηλή αμοιβή των 225 δουκάτων που προέβλεπε, εικάζεται πως αποτελούσε έναν από τους πιο αξιόλογους νέους ζωγράφους της εποχής. Μία νωπογραφία του Φιορέντζο, που αναπαριστά την Παναγία του Ελέους, αποτελεί επίσης ένα από τα πρώιμα έργα του, που αναδεικνύει βασικά χαρακτηριστικά της τεχνοτροπίας του. Το έργο ολοκληρώθηκε κατά παραγγελία τού νοσοκομείου του S Egidio και αναδεικνύει επιρροές από τη φλωρεντινή τέχνη και μοτίβα του Αντρέα ντελ Βερρόκκιο. Στα έργα που θεωρούνται βέβαιο πως ανήκουν στον Φιορέντζο, συγκαταλέγονται ακόμα μία νωπογραφία για την εκκλησία S Maria di Monteluce που αναπαριστά τη Σταύρωση και χρονολογείται περίπου το 1491, καθώς και ένας πίνακας με θέμα την Παναγία με το Θείο Βρέφος για την εκκλησία S Francesco al Prato, πάντα στην Περούτζα. Υπάρχουν παράλληλα αρκετά έργα που αποδίδονται στον Φιορέντζο, χωρίς όμως να μπορεί να βεβαιωθεί πως αποτελούν δικές του δημιουργίες.

Η επιρροή και οι εκθέσεις των έργων του

Tο μεγαλύτερο μέρος των έργων του ολοκληρώθηκε στην Περούτζα και φιλοξενείται στην Εθνική Πινακοθήκη της Ούμπρια (Galleria Nazionale dell'Umbria). Σύμφωνα με τις ενδείξεις που διαθέτουμε, υπήρξε κεντρική φυσιογνωμία της καλλιτεχνικής ζωής της πόλης κατά την περίοδο 1470-90, ασκώντας σημαντική επιρροή σε καλλιτέχνες όπως ο Περουτζίνο, του οποίου υπήρξε πιθανόν και δάσκαλος. Θεωρείται πιθανό επίσης πως διαδραμάτισε επίσης σημαντικό ρόλο στην πολιτική ζωή της πόλης. Ο αδελφός του, Μπερναρντίνο (π. 1484-1511) ήταν επίσης ζωγράφος και ενδεχομένως συνεργάστηκε με τον Φιορέντζο.
Γελάσιος Κυζικηνός

Ζωή και έργο

Ο ανώνυμος ιστορικός ήταν γιος ιερέα από την Κύζικο και έγραψε στη Βυζαντινή επαρχία της Βιθυνίας, στη Μικρά Ασία γύρω στα 475. Περιγράφει πως ο σκοπός του ήταν να αποδείξει στους Ευτυχιανιστές πως η Σύνοδος της Νίκαιας ήταν ενάντια στον Μονοφυσιτισμό. Πέρα από αυτή τη σημείωση στον πρόλογό του, δεν γνωρίζουμε τίποτα για την προσωπικότητα του Κυζικηνού .
Έγραψε το «Σύνταγμα των κατά την εν Nικαία Σύνοδον πραχθέντων», μια συλλογή των αποφάσεων της Συνόδου της Νίκαιας που αν και αρχικά θεωρήθηκε φτωχή, οι σύγχρονοι ιστορικοί την αποτιμούν θετικά. Το έργο του διαιρείται σε τρία βιβλία : το πρώτο μιλά για τη ζωή του Μ. Κωνσταντίνου ως το 323, το δεύτερο για το ιστορικό της συνόδου (συνολικά 36 κεφάλαια), ενώ από το τρίτο μόνο ελάχιστα αποσπάσματα έχουν δημοσιευτεί.
Ολόκληρο το τρίτο βιβλίο ανακαλύφθηκε από τον ιταλό κληρικό και φιλόσοφο Άγγελο Μάι στη Βιβλιοθήκη του Αμβρόσιου Μεδιολάνων. Η σοβαρή μελέτη των κειμένων του Γελάσιου ξεκίνησε μετά την παρατήρηση ότι αρκετά τμήματά του πήγαζαν από τα γραπτά του Ρουφίνου (δεύτερο βιβλίο). Οι σύγχρονες αναλύσεις  εξυψώνουν το Γελάσιο σε πολύ σημαντική πηγή της εκκλησιαστικής ιστορίας και ρίχνουν φως στην υπόθεση της ύπαρξης επίσημων πρακτικών της Συνόδου της Νίκαιας, κάτι που οι επιστήμονες θεωρούσαν ως τώρα απίθανο.
Ο Γελάσιος αναφέρεται σε κάποιον «Ιωάννη», πρόδρομο του Θεοδώρητου Κύρου για τον οποίο δεν ξέρουμε τίποτα και από τον οποίο φαίνεται να προήλθαν τα κείμενα του τρίτου βιβλίου του, που έχουν δημοσιευτεί εκτενώς. Σε αυτά περιλαμβάνονται τα γράμματα του Κωνσταντίνου στον Άρειο, στην εκκλησία της Νικομήδειας και στον Θεόδωτο, που θα πρέπει να είναι όλα αυθεντικά. Ο Γελάσιος παραθέτει ακόμα τις επιστολές του αυτοκράτορα Κωνσταντίνου προς την Πρώτη Σύνοδο της Τύρου (335) που πρέπει να είναι επίσης αυθεντικές, καθώς συγκρινόμενες με όσα αναφέρει για αυτές ο Αθανάσιος Αλεξανδρείας, εμφανίζονται να είναι πληρέστερες .
Τσαντραγιάν-2

Το Τσαντραγιάν-2 (चन्द्रयान-२; , σεληνάκατος pronunciation ) είναι η δεύτερη ινδική αποστολή εξερεύνησης της Σελήνης, μετά το Τσαντραγιάν-1. Αναπτύχθηκε από τον Ινδικό Οργανισμό Εξερεύνησης του Διαστήματος (ΙΣΡΟ), και εκτοξεύτηκε από το διαστημικό κέντρο Σατίς Νταβάν στις 14:43 ώρα Ινδίας (12:13 ώρα Ελλάδας) με προορισμό τη Σελήνη . Η σχεδιασμένη τροχιά έχει απόγειο 170 χλμ. και απόγειο 45.475 χλμ. Το σύστημα περιλαμβάνει τροχιακό μηχανισμό, ένα προσγειωτή και ένα ρόβερ με το όνομα Πραγκιάν, ενώ τα συστατικά του Τσαντραγιάν κατασκευάστηκαν εξολοκλήρου στην Ινδία. Ο κύριος στόχος του Τσαντραγιάν είναι να μελετήσει την ύπαρξη νερού στην σελήνη.
Το Τσαντραγιάν-2 και το ρόβερ θα προσγειωθούν κοντά στο νότιο πόλο τη Σελήνης, σε μια πεδιάδα ανάμεσα στους κρατήρες Μανζίνους Γ και Σιμπέλιους Ν, σε γεωγραφικό πλάτος περίπου 70 μοιρών νότια στις 7 Σεπτεμβρίου 2019. Το ρόβερ Πραγκιάν θα κινείται στην σεληνιακή επιφάνεια και θα κάνει χημική ανάλυση για μια περίοδο 14 ημερών. Τα δεδομένα θα στέλνονται στην γη από τον τροχιακό μηχανισμό και τον προσγειωτή του Τσαντραγιάν-2, τα οποία εκτοξεύτηκαν στον ίδιο πύραυλο με το Τσαντραγιάν-2. Ο τροχιακός μηχανισμός θα εκτελέσει την αποστολή του για ένα χρόνια σε μια κυκλοποιημένη σεληνιακή πολική τροχιά 100 επί 100 χιλιομέτρων.
Η εκτόξευση του Τσαντραγιάν-2 σχεδιαζόταν αρχικά για τις 2:51 π.μ. ώρα Ινδίας στις 15 Ιουλίου 2019 αλλά ακυρώθηκε μόλις εντοπίστηκε τεχνικό πρόβλημα κατά τη γέμιση της κρυογενικής μηχανής του πυραύλου με ήλιο σχεδόν μια ώρα πριν την εκτόξευση. Η αντίστροφη μέτρηση σταμάτησε ακριβώς 56 λεπτά και 24 δευτερόλεπτα πριν την εκτόξευση. Τελικά εκτοξεύτηκε στις 14:43 ώρα Ινδίας στις 22 Ιουλίου 2019, από το διαστημικό κέντρο Σατίς Νταβάν στην Σριχαρικότα της επαρχίας Νελόρ του κρατιδίου Άντρα Πραντές.  
Εάν η αποστολή επιτύχει τον σκοπό της, η Ινδία θα γίνει η τέταρτη χώρα που θα επιτύχει μια προσγείωση στη σελήνη, μετά τις διαστημικές υπηρεσίες της Σοβιετικής Ένωσης, των Ηνωμένων Πολιτειών και της Κίνας. Εάν επιτύχει, το Τσαντραγιάν-2 θα πετύχει τη νοτιότερη προσγείωση στη σελήνη, σκοπεύοντας να προσγειωθεί σε γεωγραφικό πλάτος στις 67 με 70 μοίρες νότια.
Μαρία Σάντος Γκοροστιέτα

Παραπομπή

<references>
Διαίρει και βασίλευε (υπολογιστές)

Στην επιστήμη των υπολογιστών, διαίρει και βασίλευε (divide and conquer, D&C) είναι μέθοδος επίλυσης προβλημάτων. Το πρόβλημα διαιρείται σε μικρότερα υποπροβλήματα και στη συνέχεια οι λύσεις τους συνδυάζονται για να προκύψει η λύση του αρχικού προβλήματος. Η μέθοδος αποτελεί τη βάση πολλών αλγορίθμων, π.χ. στους αλγόριθμους ταξινόμησης merge-sort και Quicksort.
Το όνομά της προέρχεται από τη γνωστή ρήση του Καίσαρα, divide ut regnes (λατινικά).

Δύσκολα προβλήματα

Η μέθοδος είναι ιδιαίτερα αποτελεσματική στην επίλυση δύσκολων προβλημάτων, καθώς στηρίζεται στην επίλυση μικρότερων, ευκολότερων προβλημάτων. Παράδειγμα αποτελεί το παιχνίδι των Πύργων του Ανόι.

Πολυπλοκότητα

Η αντιμετώπιση ορισμένων απλών, μικρών προβλημάτων με το συγκεκριμένο τρόπο (αναδρομικό - recursive) είναι δυνατόν να είναι πιο περίπλοκη και δυσνόητη από αντίστοιχη επίλυση βασιζόμενη σε απλή επανάληψη (iterative).
Λεύκος Κληρίδης

Βιογραφικά στοιχεία

Ο Λεύκος Κληρίδης γεννήθηκε στον Αγρό στις 15 Αυγούστου 1923. Ήταν γιος του Νέαρχου Κληρίδη. Αδελφός του ήταν ο Φοίβος Κληρίδης. Απέκτησε πτυχίο νομικής από το Γκρέις Ιν.
Το 1947 ξεκίνησε να ασκεί το επάγγελμα του δικηγόρου. Το 1976 εξελέγη πρόεδρος του Παγκύπριου Δικηγορικού Συλλόγου, θέση στην οποία παρέμεινε έως το 1982.
Ήταν νυμφευμένος με την Πόπη Συρίμη Κληρίδου και είχε τρεις υιούς. Υιός του ήταν ο Κώστας Κληρίδης. Απεβίωσε στις 7 Ιουνίου 2013.

Πολιτική διαδρομή

Στις 9 Αυγούστου 1974 διορίστηκε Υπουργός Δικαιοσύνης στην Κυβέρνηση Αρχιεπισκόπου Μακαρίου Γ΄, θέση στην οποία παρέμεινε έως τις 14 Ιανουαρίου 1975.

Συγγραφικό έργο

Ο Λεύκος Κληρίδης είχε συγγράψει πολλές νομικές μελέτες οι οποίες δημοσιεύθηκαν στο Κυπριακό Νομικό Βήμα. Επιπλέον, είχε ασχοληθεί με την ποίηση και τη λογοτεχνία. Έκδωσε τα βιβλία «Θρύλοι-Μορφές» και «Κλασσικοί Έρωτες».
Δημήτριος Σεμιτέλος

Βιογραφία

Γεννήθηκε το 1830 στο Μονοδένδριο της Ηπείρου. Σπούδασε στην Αθήνα και τη Γερμανία. Επέστρεψε στην Ελλάδα και διορίστηκε αρχικά στην μέση εκπαίδευση, και ως τμηματάρχης στο Υπουργείο Παιδείας. Διορίστηκε έκτακτος και μετά τακτικός καθηγητής στο Εθνικό Πανεπιστήμιο. Από το 1856 έως το 1860 δίδαξε στο Α' Γυμνάσιο Πατρών σαν φιλόλογος και το 1860 μετατέθηκε στο Β' Γυμνάσιο Αθήνας . Διετέλεσε σύμβουλος της Αρχαιολογικής Εταιρείας.
Απεβίωσε το 1898.
Ιόν Αντρεέσκου

Βιογραφία

Γεννήθηκε το 1850 στο Βουκουρέστι. Αρχικά σπούδασε στη σχολή Καλών Τεχνών της γενέτειράς του και το 1879 συνέχισε τις σπουδές του στο Παρίσι. Κατά την παραμονή του στη Γαλλία προσχώρησε στη λεγόμενη Ομάδα της Μπαρμπιζόν, ενώ παρουσίασε αρκετά έργα του σε διάφορες εκθέσεις. Το 1881 επέστρεψε στο Βουκουρέστι, όπου συνέχισε την εκθεσιακή του δραστηριότητα, όμως λίγο καιρό αργότερα προσβλήθηκε από φυματίωση και απεβίωσε το 1882.
Ο Αντρεέσκου ξεχώρισε για τις τοπιογραφίες του, ενώ στο έργο του είναι εμφανείς οι επιδράσεις από τον εμπρεσιονισμό, παρά τη διαφοροποίηση στη δομή των μορφών.
Διοργανώσεις Ε.Π.Σ. Ηλείας 1997–98

Β κατηγορία

στην Β κατηγορία μετείχαν 42 ομάδες σε 3 ομίλους

Γ κατηγορία

Στην Γ κατηγορία πήραν μέρος 28 ομάδας

Κύπελλο Ηλείας

Τελικός
25 Μαρτίου 1998 Αστέρας Αμαλιάδας - Α.Ε.Κ Πύργου 0-0 (5-4 πέναλτι) - εθνικό στάδιο Πύργο -
Στατιστικός πληθυσμός

Με τον όρο στατιστικός πληθυσμός χαρακτηρίζεται οποιοδήποτε σύνολο - ομάδα: ατόμων, αντικειμένων, φαινομένων, ή συμπεριφορών της στατιστικής έρευνας. Τέτοιες ομάδες μπορεί να είναι το εκλογικό σώμα επικείμενων εκλογών, το σύνολο φοιτητών μιας σχολής, τα ετήσια αλιεύματα μιας περιοχής ή χώρας, η ημερήσια παραγωγή οχημάτων μιας αυτοκινητοβιομηχανίας, κ.λπ. Ο Στατιστικός πληθυσμός μπορεί επίσης να είναι ένα σύνολο επαναλαμβανόμενων μετρήσεων που έχουν προηγηθεί με παρατήρηση ή πείραμα, ή τιμών ή σχέσεων και ιδιοτήτων που αποκαλύπτονται στο στάδιο της στατιστικής επεξεργασίας τους.
Κάθε στατιστικός πληθυσμός αποτελείται από στατιστικές μονάδες, αυτές μπορεί να είναι ένας ψηφοφόρος ή φοιτητής, ή είδος αλιεύματος, ή όχημα αντίστοιχα των παραπάνω παραδειγμάτων. Πολλές φορές όμως συμβαίνει ένας στατιστικός πληθυσμός να είναι ιδιαίτερα πολυπληθής όπου και καθίσταται ανάγκη ο επιμερισμός του. Τότε γίνεται χρήση του λεγόμενου "στατιστικού υποπληθυσμού", ή "στατιστικού υποσυνόλου", όπως κατά αντιστοιχία παραδειγμάτων μπορεί να είναι οι ψηφοφόροι ανά περιοχή, ή κατά ηλικία, φοιτητές ανά έτος σχολής, αλιεύματα κατά παράλιο νομό ή κατά μήνα, οχήματα ανά τύπο. Στις περιπτώσεις αυτές ο επιμερισμός γίνεται με βάση συγκεκριμένες ιδιότητες ή σχέσεις που δεν θα πρέπει να διαφοροποιούνται κατά τον επιμερισμό. Οι σχέσεις αυτές - ιδιότητες καλούνται μεταβλητές, ή χαρακτήρες. Εκτός της περίπτωσης του πολυπληθούς στατιστικού πληθυσμού ο επιμερισμός μπορεί να καθίσταται αναγκαίος στις περιπτώσεις που αυτός τυγχάνει ετερογενής με διαφορετικές ιδιότητες των μονάδων του, π.χ. άνδρες - γυναίκες, επαγγελματίες και ερασιτέχνες αλιείς, αξιωματικοί -υπαξιωματικοί - στρατιώτες κ.λπ. οπότε ο επιμερισμός ακολουθεί ορισμένα πρότυπα των μεταβλητών.
Βασίλης Γρηγοριάδης (επιθετικός)

Καριέρα με τον Άρη

Ο Γρηγοριάδης μεταγράφηκε στον Άρη το καλοκαίρι του 1948 από τον Απόλλωνα Αθηνών. Την σεζόν 1948-49, αναδείχθηκε πρώτος σκόρερ του Άρη και του πανελλήνιου πρωταθλήματος, πετυχαίνοντας δύο τέρματα στην πρεμιέρα του πρωταθλήματος Θεσσαλονίκης στη νίκη των "κίτρινων" κατά του Απόλλωνα Καλαμαριάς. Στην συνέχεια, δεν πήρε χρόνο συμμετοχής, αφού την θέση του σέντερ-φορ κάλυπτε ο Κλεάνθης Βικελίδης, ο οποίος όμως τραυματίστηκε στις 19 Ιανουαρίου 1949, στην φιλική ήττα του Άρη από την αυστριακή Βίννερ με 2-3. Ο Γρηγοριάδης πήρε την θέση του και σκόραρε το πρώτο γκολ των "κίτρινων".
Για το υπόλοιπο της σεζόν, αγωνίστηκε ως βασικός επιθετικός της ομάδας του, σκοράροντας άλλες επτά φορές για το τοπικό πρωτάθλημα και οδηγώντας τον Άρη στην κατάκτηση του πρωταθλήματος Θεσσαλονίκης, με αποκορύφωμα το χατ-τρικ που πέτυχε κατά του Μέγα Αλέξανδρου στη νίκη του Άρη με 10-2 στις 19 Ιουνίου.
Στον πρώτο αγώνα για την τελική φάση του πανελλήνιου πρωταθλήματος, ο Άρης αναδείχθηκε ισόπαλος με τον Ολυμπιακό στην Θεσσαλονίκη με σκορ 4-4, έχοντας τον Γρηγοριάδη να πετυχαίνει τρία τέρματα. Ο ίδιος, πέτυχε το γκολ των "κίτρινων" στην ήττα με 4-1 από τους "ερυθρόλευκους" έντεκα ημέρες αργότερα και έπαιξε για τελευταία φορά με τον Άρη στον αγώνα κατά του Παναθηναϊκού στις 17 Ιουλίου 1949, ματς το οποίο διακόπηκε λόγω της διαμαρτυρίας των ποδοσφαιριστών του Άρη στο γκολ της ισοφάρισης των "πράσινων". Η ομάδα της Θεσσαλονίκης αγωνίστηκε, κυρίως, με αναπληρωματικούς ποδοσφαιριστές στον τελευταίο αγώνα του ομίλου με τον Παναθηναϊκό, διαμαρτυρόμενος για τα γεγονότα του προηγούμενου ματς.
Μετά το τέλος της σεζόν, ο Γρηγοριάδης επέστρεψε στην Αθήνα, με την θέση του να καλύπτει πλέον, ο Δημήτρης Καζαντζής.
Ελευθεροχώρι Ιωαννίνων

Γεωγραφία - Ιστορία

Το Ελευθεροχώρι είναι κτισμένο στις νότιες πλαγιές των Ορέων Κουρέντων, επάνω στην επαρχιακή οδό Κούρεντα - Ψήνα και νοτιοανατολικά από τον Πολύγυρο. Βρίσκεται νοτιοδυτικά από την πόλη των Ιωαννίνων σε απόσταση 27 χλμ., ανατολικά από την Ηγουμενίτσα στα 58 χλμ. και 8 χλμ. βόρεια από τον κόμβο Τύριας της Εγνατίας Οδού. Σύμφωνα με τη τοπική παράδοση πήρε το όνομα Ελευθεροχώρι γιατί την περίοδο της τουρκοκρατίας δεν πλήρωνε φόρους στους Τούρκους. Αξιοθέατο της ευρύτερης περιοχής θεωρείται η βυζαντινή εκκλησία του Αγίου Γεωργίου που κτίστηκε το 1770 με αξιόλογες τοιχογραφίες και επιγραφές. Πρόκειται για τρίκλιτη-τετράστυλη βασιλική με τρούλο και τετράρριχτη στέγη, ενώ τα πλευρικά μέρη της καλύπτονται από ημικυλινδρικές καμάρες. Έχει ανακυρηχθεί από το 1965 ιστορικό διατηρητέο μνημείο. Σύμφωνα με το σχέδιο Καλλικράτης, μαζί με τον Πολύγυρο, αποτελούν τη τοπική κοινότητα Πολυγύρου που ανήκει στη δημοτική ενότητα Δωδώνης του Δήμου Δωδώνης και σύμφωνα με την απογραφή 2011 έχει πληθυσμό 20 κατοίκους.
Warner Bros.

Tαινίες της Warner Bros

Μερικές χαρακτηριστικές ταινίες της εταιρείας Warner Bros παρακάτω:
Πανελλήνιο Πρωτάθλημα Άρσης Βαρών 1964

Το 1ο Πανελλήνιο πρωτάθλημα άρσης βαρών ανδρών διοργανώθηκε την 17η και τη 18η Οκτωβρίου 1964. Το πρωτάθλημα διεξήχθη στην αίθουσα αθλοπαιδιών του Παναθηναϊκού "...κατόπιν προκυρήξεως της ΕΟΦΠ..." , υπό την εποπτεία της Τενικής Επιτροπής Άρσης Βαρών. Πρωταθλητής αναδείχθηκε ο Παναθηναϊκός. Συμμετείχαν 7 ομάδες οι οποίες εκπροσωπήθηκαν από 41 αθλητές συνολικά.
Σάρλοτ Χόρνετς

Λογότυπα

Ακολουθούν τα λογότυπα του συλλόγου με χρονολογική σειρά:
Έστερ Πέονι

Πρώτα χρόνια

Αποφοίτησε από το Γυμνάσιο Τέχνης Dinu Lipatti στο Piteşti. Το πάθος της Έστερ για μουσική εμφανίστηκε από την παιδική ηλικία ενώ ζούσε με την οικογένειά της στο Μόντρεαλ, όπου πήγαινε σε τζαζ, μετά συνέχισε τις σπουδές της στη Ρουμανία εισερχόμενη στο Conservatory για τη σύνθεση και την τζαζ. Το 2014 η Έστερ βρέθηκε στο διαδίκτυο, καθώς εκδίδει καλύμματα λαϊκών τραγουδιών και πρόσφερε μια σύμβαση με δισκογραφική εταιρία στη Ρουμανία, απελευθερώνοντας τα singles "Leyla" και "Iubire" και διάφορες συνεργασίες. Ένα χρόνο αργότερα, έφτασε στο ραδιόφωνο και την τηλεόραση με το τραγούδι "Sub aripa ta" (feat. Vescan), το οποίο απολάμβανε την επιτυχία και παρέμεινε για εβδομάδες στη σειρά των ραδιοφωνικών και μουσικών σταθμών της Ρουμανίας. Το 2016 η Ester κυκλοφόρησε συνεργασία με τον Phelipe "1000 De Motive". Το 2018 κυκλοφόρησε το πρώτο EP, "Dig It", όπου η Ester ήταν επίσης ένας από τους κύριους συνθέτες.
Γιάννης Μαρδίτσης

Σε συλλογικό επίπεδο

Από μικρός ασχολήθηκε με το ποδόσφαιρο στην ομάδα της Άρτεμης. Σε ηλικία 16 ετών αποκτήθηκε από τον Α.Ο. Αιγάλεω και αποτέλεσε μέλος της β' ομάδας. Την περίοδο 1949-50 πήρε το "βάπτισμα του πυρός" με την πρώτη ομάδα στο πρωτάθλημα της Β' τοπικής κατηγορίας, όπου μετείχε η αθηναϊκή ομάδα.
Την περίοδο 1951-52 μονιμοποιήθηκε στη βασική 11άδα, όπου παρέμεινε έως και το 1959-60, όταν και μετεγγράφηκε στην ΑΕΚ, μετά από επιθυμία του προπονητή της Τρύφωνα Τζανετή. Με τα χρώματα του Αιγάλεω έλαβε μέρος σε 105 αγώνες της Α2 και της Α' κατηγορίας Αθηνών, πετυχαίνοντας 24 γκολ. 
Η μετακίνησή του κόστισε στην "Ένωση" το πολύ μεγάλο για την εποχή ποσό των 103.000 δρχ., ενώ στο Αιγάλεω παραχωρήθηκαν και 5 ποδοσφαιριστές. Με την ΑΕΚ αγωνίστηκε 5 περιόδους (την τελευταία μόνο σε έναν ευρωπαϊκό αγώνα), κατέκτησε το πρωτάθλημα Ελλάδας το 1963, ενώ χαρακτηριστικό είναι πως παρότι αποκτήθηκε ως επιθετικός, τελικά καθιερώθηκε στη θέση του κεντρικού αμυντικού δίπλα στον Μίλτο Παπαποστόλου, αντικαθιστώντας επιτυχώς τον τραυματία Νίκο Μελισσή.
Τη διετία 1964-1966 τερμάτισε την ποδοσφαιρική του σταδιοδρομία με την ομάδα της Κορίνθου, στη Β' Εθνική (31 συμμετοχές, 12 γκολ).

Στις εθνικές ομάδες

Αποτέλεσε βασικό στέλεχος της εθνικής ομάδας των Ενόπλων, με την οποία υπήρξε 28 φορές διεθνής και κατέκτησε το παγκόσμιο κύπελλο Ενόπλων του 1962. Υπήρξε επίσης διεθνής με την ομάδα των Νέων.

Άλλες δραστηριότητες

Ήταν αξιωματικός της Πολεμικής Αεροπορίας και από τους βασικούς συντελεστές δημιουργίας του Ομίλου Αντισφαίρισης Παπάγου.
Στις 26 Ιανουαρίου 2010 απεβίωσε μετά από εγκεφαλικό επεισόδιο.
Fiat Seicento

Βασικά στοιχεία

Το Seicento παρουσιάστηκε τον Μάρτιο του 1998 και διατέθηκε με δύο 4-κύλινδρους κινητήρες, που είχαν μεταφερθεί αυτούσιοι από τον προκάτοχο Fiat Cinquecento, κυβισμού 899 cm³ και 1.108 cm³, χωρίς turbo σε καμία έκδοσή του, διότι είχε σχεδιαστεί ως ένα καθαρά αυτοκίνητο πόλης. Το κυριότερα χαρακτηριστικά τους, ήταν η οικονομία τους και οι αρκετά μειωμένες εκπομπές ρύπων, ενώ υπήρξε και μια αμιγώς ηλεκτροκίνητη έκδοση, το Fiat Seicento Elettra. Η αισθητική του δεν είχε ιδιαιτερότητες, καθώς ήταν ένα κλασικό αυτοκίνητο πόλης με τα τυπικά στοιχεία του ντιζάιν της Fiat της δεκαετίας του 1990. Οι δύο πρώτες εκδόσεις του, ήταν το Seicento και το Seicento suite. Το 2000 και μετά, τα χαρακτηριστικά ανάμεσα στα μοντέλα άλλαξαν ελάχιστα. Η μεγαλύτερη αλλαγή ήταν αυτή της έκδοσης Sporting, με εμφανώς πιο σπορ ντιζάιν.
Στις αρχές του 2004, η δεξιοτίμονη εκδοχή του Seicento διακόπηκε και το μοντέλο αποσύρθηκε από αυτές τις αγορές, λόγω της άφιξης του καινούριου και πρακτικότερου Fiat Panda. Ωστόσο, η αριστεροτίμονη εκδοχή διατηρήθηκε, ως μια φθηνότερη εναλλακτική λύση, αν και σε πολύ βραδύτερους ρυθμούς παραγωγής, ενώ τον Απρίλιο του 2004 υπέστη μια ελαφρά ανανέωση. Το 2005, το Fiat Seicento μετονομάστηκε σε Fiat 600 για τον εορτασμό της 50ής επετείου από την παρουσίαση του κλασικού Fiat 600 το 1955. Τον Ιούλιο του 2007, έφτασε και ένας ακόμα διάδοχος, το Fiat Nuova 500, αν και το 600 διατηρήθηκε στην παραγωγή έως τον Δεκέμβριο του 2009, ως μια φτηνότερη εναλλακτική λύση για κάποιες αγορές.
Θερμησία Αργολίδας

Διοικητικές μεταβολές

Η Θερμησία ήταν συνδεδεμένη διοικητικά με τη γειτονική της Ερμιόνη, μέχρι το 1955 που αποτέλεσε ξεχωριστή κοινότητα. Στην κοινότητα θερμησίας ανήκαν και οι οικισμοί Αγία Αικατερίνη, Ακτή Ύδρας,  Μετόχι, Πηγάδια, Πλέπι, και  Σωληνάρι. Η κοινότητα Θερμησίας καταργήθηκε το 1998 όταν με την εφαρμογή του προγράμματος Καποδίστριας, εντάχθηκε στον Δήμο Ερμιόνης. Με την εφαρμογή του προγράμματος Καλλικράτης, το 2011, εντάχθηκε στον Δήμο Ερμιονίδας.